Na temelju članka 36.b Odluke o socijalnoj skrbi (Glasnik Grada Makarske br. 26/23, 6/24, 12/24 i 16/24) i članka 55. Statuta Grada Makarske (Glasnik Grada Makarske, br. 3/21), Gradonačelnik Grada Makarske, dana 2. srpnja 2025. godine, donosi

**ODLUKA**

**o utvrđivanju vremena, postupka priznavanja i nagrade temeljem**

**Prava na nagradu za izniman uspjeh učenika za školsku godinu 2024./2025.**

Članak 1.

Ovom Odlukom utvrđuje se vrijeme, postupak priznavanja i nagrade za priznavanje Prava na nagradu za izniman uspjeh za školsku godinu 2024./2025.

Članak 2.

**Pravo na nagradu za izniman uspjeh učenika** - **n*agrada za izvrsne učenike osnovnih* škola** priznaje se u jednokratnom iznosu od **100,00 eura.**

Postupak priznavanja prava iz ovog članka pokreće se zahtjevom roditelja / staratelja / udomitelja učenika.

Zahtjevu se obvezno prilažu i dokazi o ostvarenom uspjehu učenika u 5., 6., 7. i 8. razredu osnovne škole (preslike svjedodžbi ili potvrda škole).

Članak 3.

**Pravo na nagradu za izniman uspjeh učenika** - ***nagrada za izvrsne učenike srednjih škola***

priznaje se u jednokratnom iznosu od **200,00 eura.**

Postupak za priznavanjem prava iz ovoga članka pokreće se zahtjevom punoljetnog učenika odnosno roditelja / staratelja / udomitelja malodobnog učenika.

Zahtjevu se obvezno prilažu dokazi o ostvarenom uspjehu u svim godinama srednjoškolskog obrazovanja (preslika svjedodžbi ili potvrda škole).

Članak 4.

**Pravo na nagradu za izniman uspjeh učenika** - ***nagrada za uspjeh*** ***na natjecanjima*** ***i smotrama*** (u nastavku: natjecanja) priznaje se za najbolji konačan rezultat koji je na **pojedinačnom natjecanju** ostvario učenik osnovne škole**:**

1. u iznosu od **200,00 eura** za prvo, drugo i treće mjesto na međunarodnom natjecanju,
2. u iznosu od **150,00 eura** za prvo mjesto na državnom natjecanju,
3. u iznosu od **120,00 eura** za drugo mjesto na državnom natjecanju,
4. u iznosu od **100,00 eura** za treće mjesto na državnom natjecanju,
5. u iznosu od **80,00 eura** za sudjelovanje na državnom ili međunarodnom natjecanju,
6. u iznosu od **60,00 eura** za prvo mjesto na županijskom ili međužupanijskom natjecanju.

Članak 5.

**Pravo na nagradu za izniman uspjeh učenika** - ***nagrada za uspjeh*** ***na natjecanjima*** ***i smotrama*** (u nastavku: natjecanja) priznaje se za najbolji konačan rezultat koji je na **pojedinačnom natjecanju** ostvario učenik srednje škole:

1. u iznosu od **300,00 eura** za prvo, drugo i treće mjesto na međunarodnom natjecanju,
2. u iznosu od **250,00 eura** za prvo mjesto na državnom natjecanju,
3. u iznosu od **200,00 eura** za drugo mjesto na državnom natjecanju,
4. u iznosu od **150,00 eura** za treće mjesto na državnom natjecanju,
5. u iznosu od **100,00 eura** za sudjelovanje na državnom ili međunarodnom natjecanju,
6. u iznosu od **80,00 eura** za prvo mjesto na županijskom ili međužupanijskom natjecanju.

Članak 6.

**Pravo na nagradu za uspjeh na službenom sportskom natjecanju učenika srednje škole** priznaje se u jednokratnom iznosu od **500,00 eura** za najbolji rezultat koji je učenik srednje škole kao kategorizirani sportaš ostvario na službenom sportskom natjecanju na međunarodnoj razini.

Članak 7.

Pravo iz članka 4. i članka 5. ove Odluke priznaje se za konačan rezultat svakog natjecanja, izuzev članka 4. stavak 1. točka 5. i članka 5. stavak 1. točka 5., kada se sva sudjelovanja (na državnom ili međunarodnom natjecanju) mogu priznati s najviše tri nagrade.

Za slučaj da sudjelovanjem na međunarodnom natjecanju učenik nije ostvario jedno od prva tri mjesta, ako je za njega financijski povoljniji, kao konačan može mu se priznati rezultat kojim je ostvario pravo sudjelovanja na međunarodnom natjecanju.

Postupak priznavanja prava iz članka 4. i članka 5. pokreće se zahtjevom punoljetnog učenika odnosno roditelja / staratelja / udomitelja malodobnog učenika.

Zahtjevu se obvezno prilažu:

1. dokaz o konačnom uspjehu na natjecanju,
2. dokaz da je natjecanje organizirano pod okriljem tijela nadležnog ministarstva Republike Hrvatske, odnosno da je sudjelovanje na natjecanju verificirano od tijela nadležnog ministarstva Republike Hrvatske.

Članak 8.

Zahtjev za prava iz ove Odluke predaje se Gradu Makarskoj osobno putem pisarnice (soba br. 7 zgrade Grada Makarske) ili preporučeno poštom, zaključno s 30. rujna 2025.

Članak 9.

Ova Odluka stupa na snagu danom donošenja i biti će objavljena u Glasniku Grada Makarske.

KLASA: 602-01/25-01/3

URBROJ: 2181-6-06-03-25-2

Makarska, 2. srpnja 2025.

Gradonačelnik

dr.sc. Zoran Paunović